ai4bharat/Pralekha huggingface dataset:
ప్రధాన మంత్రి కార్యాలయం
నీటి లో, భూమి మీద మరియు ఆకాశం లో మహిళలు నెలకొల్పుతున్న కొత్త రికార్డులు అభివృద్ధి చెందుతున్న భారతదేశాన్ని నిర్మించడం లో మైలురాళ్ళు గా రుజువవుతాయి: ప్రధాన మంత్రి
నేల మీద, నీటి లో మరియు ఆకాశం లో మహిళలు నెలకొల్పుతున్న కొత్త రికార్డులు అభివృద్ధి చెందుతున్న భారతదేశాన్ని నిర్మించడం లో మైలురాళ్ళు గా రుజువు అవుతాయి అని ప్రధాన మంత్రి శ్రీ నరేంద్ర మోదీ అన్నారు.
నౌకాశ్రయాలు, నౌకాయానం మరియు జలమార్గాల మంత్రిత్వ శాఖ చేసిన ఒక ట్వీట్ కు ప్రధాన మంత్రి శ్రీ నరేంద్ర మోదీ సమాధానాన్ని ఇచ్చారు. ప్రజల ను వారు వెళ్ళదలచుకొన్న ప్రదేశాని కి చేర్చే ఒక బల్లకట్టు ను నడిపే బాధ్యత ను సరంగు సంధ్య గారు తీసుకొన్నారు అని నౌకాశ్రయాలు, నౌకాయానం మరియు జలమార్గాల మంత్రిత్వ శాఖ ట్వీట్ లో తెలియ జేసింది.
పైన ప్రస్తావించిన కార్యసాధన లను గురించి ప్రధాన మంత్రి ఒక ట్వీట్ లో -
‘‘నారీ శక్తి కి నమస్సులు. నీటి లో, నేల పైన మరియు నింగి లో మహిళలు ప్రతి నిత్యం నెలకొల్పుతున్నటువంటి కీర్తి ప్రమాణాలు వికసిత భారత్  యొక్క నిర్మాణం లో మైలురాళ్లు గా రుజువు అవుతాయి.’’ అని పేర్కొన్నారు.
ప్రధాన మంత్రి కార్యాలయం
ప్రతిభావంతురాలైన శాల్మలీ వీడియో ను షేర్ చేసిన ప్రధాన మంత్రి
చిన్నారి శాల్మలీ వీడియో ను ప్రధాన మంత్రి శ్రీ నరేంద్ర మోదీ షేర్ చేస్తూ, ఆమె సంగీత ప్రతిభ ను ప్రశంసించారు.
ప్రధాన మంత్రి ఒక ట్వీట్ లో,
‘‘ఈ వీడియో అందరి ముఖాల లో చిరునవ్వును నింపగలదు. అబ్బురపరిచే ప్రతిభ, సృజనాత్మక కలిగిన శాల్మలీ కి శుభాకాంక్షలు!’’ అని పేర్కొన్నారు.
"ಈ ವಿಡಿಯೋ ಪ್ರತಿಯೊಬ್ಬರ ಮುಖದ ಮೇಲೆ ಮುಗುಳುನಗೆ ತರಿಸಬಹುದು. ಅನನ್ಯ ಪ್ರತಿಭೆ ಹಾಗು ಸೃಜನಶೀಲತೆ. ಶಾಲ್ಮಲಿಗೆ ಶುಭಹಾರೈಕೆಗಳು!"
ప్రధాన మంత్రి కార్యాలయం
మే నెల 12 వ తేదీ నాడు గుజరాత్ ను సందర్శించనున్న ప్రధానమంత్రి
దాదాపు గా 4400 కోట్ల రూపాయల విలువ కలిగిన ప్రాజెక్టుల ను ప్రారంభించడం మరియు శంకుస్థాపనచేయనున్న ప్రధాన మంత్రి
పిఎమ్ఎవై లో భాగం గా నిర్మాణం జరిగిన గృహాల నుఇంచుమించు 19,000 మంది లబ్ధిదారులకు స్వాధీన పరచడం జరుగుతుంది
ప్రధాన మంత్రి గిఫ్ట్ సిటీ ని సందర్శించడం తో పాటు వివిధనిర్మాణాధీన ప్రాజెక్టుల స్థితి ని సమీక్షిస్తారు
‘అఖిల భారతీయశిక్షా సంఘ్ అధివేశన్’ లో పాలుపంచుకోనున్న ప్రధాన మంత్రి
ప్రధాన మంత్రి శ్రీ నరేంద్ర మోదీ మే నెల 12వ తేదీ నాడు గుజరాత్ ను సందర్శించనున్నారు. ఉదయం పూట దాదాపు గా 10:30 గంటల వేళ లో గాంధీనగర్ లో జరిగే ‘అఖిల భారతీయ శిక్షా సంఘ్ అధివేశన్’ లో ప్రధాన మంత్రి పాల్గొంటారు. ఆ తరువాత, ఆయన గాంధీ నగర్ లోనే మధ్యాహ్నం 12 గంటల వేళ కు వివిధ ప్రాజెక్టుల ను ప్రారంభించడం తో పాటు శంకుస్థాపన కూడా చేయనున్నారు. ఈ ప్రాజెక్టు ల విలువ దాదాపు గా 4400 కోట్ల రూపాయలు గా ఉంది. మధ్యాహ్నం ఇంచుమించు 3 గంటల వేళ కు గిఫ్ట్ సిటీ ని ప్రధాన మంత్రి సందర్శిస్తారు.
అభివృద్ధి పథకాల కు ప్రారంభోత్సవం మరియు శంకుస్థాపన
గాంధీ నగర్ లో ఏర్పాటైన ఒక కార్యక్రమం లో భాగం గా, 2450 కోట్ల రూపాయల కు పైగా విలువైన అభివృద్ధి పథకాల ను ప్రధాన మంత్రి ప్రారంభించడం తో పాటు శంకుస్థాపన కూడా చేయనున్నారు. ఈ ప్రాజెక్టుల లో పట్టణాభివృద్ధి విభాగం, నీటి సరఫరా విభాగం, రహదారి మరియు రవాణా విభాగం, గనులు మరియు ఖనిజాల విభాగం ల ప్రాజెక్టు లు కూడా ఉన్నాయి.
ప్రారంభించనున్న ప్రాజెక్టుల లో బనాస్ కాంఠా జిల్లా లో అనేక గ్రామాల కోసం ఉద్దేశించినటువంటి త్రాగునీటి సరఫరా పథకాల సామర్థ్యాన్ని వృద్ధి చేయడం, అహమదాబాద్ లో నది ఫ్లై ఓవర్ బ్రిడ్జి, నరోదా జిఐడిసి లో మురుగునీటి సేకరణ సంబంధి నెట్ వర్క్, అహమదాబాద్ లో మరియు మహెసాణా లో మురుగు శుద్ధి ప్లాంటు లు, దహెగామ్ లో సభాభవనం తదితర పథకాలు ఉన్నాయి. శంకుస్థాపన జరుగనున్న ప్రాజెక్టుల లో జూనాగఢ్ జిల్లా లో బల్క్ పైప్ లైన్ ప్రాజెక్టు, గాంధీనగర్ జిల్లా లో నీటిసరఫరా పథకాల సామర్థ్యాన్ని వృద్ధి చేయడం, ఫ్లై ఓవర్ బ్రిడ్జి ల నిర్మాణం, జలాన్ని పంపిణీ చేసేందుకు స్థాపించిన నూతన కేంద్రం వంటి వాటితో పాటు వివిధ పట్టణ ప్రణాళిక సంబంధి రహదారులు కూడా ఉన్నాయి.
‘ప్రధాన మంత్రి ఆవాస్ యోజన’  ప్రాజెక్టుల కు ప్రధాన మంత్రి ప్రారంభోత్సవం మరియు శంకుస్థాపన చేయనున్నారు. దీనితో పాటు, ఈ పథకం లో భాగం గా నిర్మాణం జరిగిన సుమారు 19,000 ఇళ్ళ తాలూకు ‘గృహ ప్రవేశం’ కార్యక్రమం లో కూడా ఆయన పాలుపంచుకొంటారు. ఈ కార్యక్రమం లో, పథకం లబ్ధిదారుల కు ఇళ్ళ తాళం చెవుల ను ప్రధాన మంత్రి అందజేస్తారు. ఈ ప్రాజెక్టు ల మొత్తం వ్యయం దాదాపు గా 1950 కోట్ల రూపాయలు గా ఉంది.
గిఫ్ట్ సిటీ లో ప్రధాన మంత్రి
గాంధీనగర్ లోని ‘గుజరాత్ ఇంటర్ నేశనల్ ఫైనాన్స్ టెక్-సిటీ’  ని ప్రధాన మంత్రి సందర్శిస్తారు. ఆయన తన సందర్శన క్రమం లో జిఐఎఫ్ టి సిటీ లో నిర్మాణాధీన ప్రాజెక్టుల స్థితి ని సమీక్షించనున్నారు. జిఐఎఫ్ టి ఐఎఫ్ఎస్ సి లో సభ్యత్వం కలిగివున్న సంస్థ ల ప్రతినిధుల తో ఒక సమావేశం ఏర్పాటైంది. ఈ కార్యక్రమం లో ఆ సంస్థల ప్రతినిధుల అనుభవాల ను మరియు గిఫ్ట్ సిటీ భావి ప్రణాళికల ను ప్రధాన మంత్రి అడిగి తెలుసుకొంటారు. ప్రధాన మంత్రి ఆ నగరం లోని కీలక మౌలిక సదుపాయాల ను కూడా సందర్శించనున్నారు, ఆ మౌలిక సదుపాయాలలో ‘అండర్ గ్రౌండ్ యుటిలిటీ టనల్’ ఇంకా ‘ఆటోమేటెడ్ వేస్ట్ కలెక్షన్ సెగ్రిగేశన్ ప్లాంట్’ లు ఉన్నాయి.
అఖిల్ భారతీయ శిక్షా సంఘ్ అధివేశన్
ఆల్ ఇండియా ప్రైమరీ టీచర్స్ ఫెడరేశన్ యొక్క 29వ ద్వైవార్షిక  సమావేశం ‘అఖిల్ భారతీయ శిక్షా సంఘ్ అధివేశన్’ లో ప్రధాన మంత్రి పాలుపంచుకోనున్నారు. ఈ సమావేశం యొక్క ఇతి వృ త్తం గా ‘టీచర్స్ ఆర్ ఎట్ ది హార్ట్ ఆఫ్ ట్రాన్స్ ఫార్మింగ్ ఎడ్ యుకేశన్’  ఉండబోతోంది.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్-19పై పంజాబ్ నేషనల్ బ్యాంక్ సిఎస్ఆర్ ప్రచారాన్ని ప్రారంభించిన డాక్టర్ హర్షవర్థన్
“కోవిడ్ వ్యాక్సిన్ పంపిణీ ప్రణాళిక త్వరిత గతిన సిద్ధం అవుతోంది”
కేంద్ర ఆరోగ్యం, కుటుంబ సంక్షేమ శాఖ మంత్రి డాక్టర్ హర్షవర్థన్ కోవిడ్-19పై పంజాబ్ నేషనల్ బ్యాంక్  చేపట్టిన అఖిల భారత ప్రచారోద్యమాన్ని ప్రారంభించారు. పంజాబ్ నేషనల్ బ్యాంక్ సిఎస్ఆర్ ఆల్బమ్, సిఎస్ఆర్ వీడియోను కూడా ఆయన విడుదల చేశారు.
మహమ్మారిపై ప్రభుత్వం చేస్తున్న పోరాటంలో పిఎన్ బి చురుకైన పాత్ర పోషిస్తోంది. 10 వేల బ్రాంచిల ద్వారా దేశంలోని 662 జిల్లాల్లో అవసరంలో ఉన్న వర్గాలకు 10 లక్షల మాస్కులు, శానిటైజర్లు సరఫరా చేసింది అని పిఎన్ బి చేపట్టిన సిఎస్ఆర్ కార్యక్రమాలను ప్రశంసిస్తూ హర్షవర్థన్ అన్నారు.
దేశంలోని 500 జిల్లాల్లోని గ్రామీణ, సెమీ అర్బన్ ప్రాంతాల రైతులకు ప్రత్యేక సదుపాయాలు అందుబాటులో ఉంచేందుకు మూడు నెలల కాలం పాటు అమలులో ఉండేలా బ్యాంకు 2020 అక్టోబర్ 2వ తేదీన గ్రామ్ సంపర్క్ యోజన కార్యక్రమం చేపట్టడాన్ని కూడా ఆయన ప్రశంసించారు.
జాతీయ దృక్పథంతో పిఎన్ బి చేపట్టిన కార్యక్రమాన్ని ప్రశంసిస్తూ “గాల్వన్ లోయపై శత్రుమూకలు జరిపిన దాడిలో మరణించిన సాహస యోధుల కుటుంబాలను బ్యాంకు 74వ స్వాతంత్ర్య దినోత్సవం సందర్భంగా సత్కరించింది. సాయుధ దళాల పట్ల బ్యాంకుకు గల కట్టుబాటు, గౌరవానికి ఈ సంఘటన నిదర్శనం” అని డాక్టర్ హర్షవర్థన్ అన్నారు.
సిఎస్ ఆర్ కార్యకలాపాల్లో భాగంగా భావ్ రావ్ దేవ్ రస్ సేవా న్యాస్ కు వాహనం కొనుగోలు కోసం రూ.10.37 కోట్లు సహాయం అందించడాన్ని ప్రశంసిస్తూ అనారోగ్యానికి పాలైన వారిని ఢిల్లీలోని ఎయిమ్స్ కు తరలించేందుకు న్యాస్ కు ఆ వాహనం ఉపయోగపడుతుందని చెప్పారు.
“కోవిడ్ పై భారతదేశం పోరాటం పదో నెలలోకి ప్రవేశించింది. పలు విభాగాల్లో ఆత్మనిర్భర్ ను ప్రవేశపెట్టిన దేశంగా భారత్ గుర్తింపు పొందింది. దేశంలో రికవరీ కేసులు అద్భుతంగా పెరుగుతూ యాక్టివ్ కేసుల సంఖ్య గణనీయంగా తగ్గడం కేంద్ర పర్యవేక్షణలోని కోవిడ్-19 కట్టడి వ్యూహం విజయానికి నిదర్శనం. కోవిడ్-19 మహమ్మారిని తుదముట్టించేందుకు చికిత్స, వ్యాక్సిన్ అభివృద్ధి విభాగాల్లో జరుగుతున్న శాస్ర్తీయ పరిశోధనలపై నాకు పూర్తి విశ్వాసం ఉంది. ఈ పోరాటంలతో భారత్ మరింత విజయం సాధిస్తుంది” అని డాక్టర్ హర్షవర్థన్ అన్నారు.
వివిధ విద్యాబోర్డులు నిర్వహించిన పరీక్షల్లో ప్రతిభను నిరూపించుకుని మంచి స్కోర్ సాధించిన విద్యార్థులను బ్యాంకు సత్కరించిందని, విద్యార్థులను అసాధారణ పౌరులుగా మలచిన 10 వేల మంది ప్రముఖ ఉపాధ్యాయులను కూడా సత్కరించిందని కేంద్ర మంత్రికి బ్యాంకు అధికారులు నివేదించారు.
దేశంలోని ప్రతీ ఒక్కరికీ, సమాజంలోని చిట్టచివరి వ్యక్తికి కూడా వ్యాక్సిన్ అందించడం ప్రభుత్వ అగ్ర ప్రాధాన్యం అని డాక్టర్ హర్షవర్థన్ వక్కాణిస్తూ వ్యాక్సిన్ పంపిణీ ప్రణాళిక వేగంగా సిద్ధం అవుతున్నదని చెప్పారు. “ఏ కార్యక్రమంలో అయినా చిత్తశుద్ధితో పాల్గొనే బాధ్యతాయుతమైన సంస్థగా పిఎన్ బి భవిష్యత్తులో ఇలాంటి కార్యక్రమాల్లో కూడా భాగస్వామి అయి జాతి పురోభివృద్ధికి దోహదపడుతుందని భావిస్తున్నాను. దేశంలోని ప్రతీ ఒక్కరి సహకారంతోనే కోవిడ్ పై పోరాటంలో విజయం సాధ్యం అవుతుంది” అని ఆయన వ్యాఖ్యానించారు.
బ్యాంకు ఎండి, సిఇఒ ఎస్.ఎస్.మల్లికార్జునరావు, పిఎన్ బి ఇతర సీనియర్ అధికారులు ఈ కార్యక్రమంలో పాల్గొన్నారు. వీడియో కాన్ఫరెన్సింగ్ ద్వారా పిఎన్ బి జోనల్ కార్యాలయాల అధికారులు కూడా ఈ కార్యక్రమంలో పాల్గొన్నారు.
ఆరోగ్య, కుటుంబ సంక్షేమ మంత్రిత్వ శాఖ
89 కోట్ల మైలురాయిని దాటేసిన భారత సంచిత కోవిడ్ -19 టీకా కవరేజీ
- గడిచిన 24 గంటలలో 64.40 లక్షలకు పైగా టీకాలు ఇవ్వడం జరిగింది.
- రికవరీ రేటు ప్రస్తుతం 97.86 శాతంగా నమోదయింది; మార్చి 2020 తర్వాత ఇదే అత్యధికం
- గడిచిన 24 గంటల్లో 26,727 కొత్త కేసులు నమోదయ్యాయి
- భారతదేశ యాక్టివ్ కేస్లోడ్  మొత్తం కేసులలో 0.82 శాతంగా నమోదైంది
- గడిచిన 98 రోజులకు 3% కంటే తక్కువ వీక్లీ పాజిటివిటీ రేటు  నమోదైంది
గడిచిన 24 గంటల్లో 64,40,451 టీకాలను వేయడం ద్వారా, భారతదేశపు కోవిడ్-19 టీకా కవరేజ్ ఈ రోజు ఉదయం 7 గంటల వరకు అందుబాటులో ఉన్న తాత్కాలిక నివేదికల ప్రకారం 89 కోట్ల  మైలురాయిని దాటింది. ఇది 86,46,674 సెషన్ల ద్వారా సాధించబడింది.
ఈ రోజు ఉదయం 7 గంటల వరకు తాత్కాలిక నివేదిక ప్రకారం సంచిత సంఖ్య వివరాలు ఇలా ఉన్నాయి..
|
|
హెచ్సీడబ్ల్యులు
|
|
మొదటి డోసు
|
|
1,03,72,796
|
|
రెండో డోసు
|
|
88,95,117
|
|
ఎఫ్ఎల్డబ్ల్యులు
|
|
మొదటి డోసు
|
|
1,83,52,779
|
|
రెండో డోసు
|
|
1,50,06,337
|
|
18-44 సంవత్సరాల వారికి
|
|
మొదటి డోసు
|
|
36,05,69,116
|
|
రెండో డోసు
|
|
8,30,27,778
|
|
45-59 సంవత్సరాల వారికి
|
|
మొదటి డోసు
|
|
15,95,61,641
|
|
రెండో డోసు
|
|
7,68,32,812
|
|
60 సం.ల వయసు పైబడిన వారు
|
|
మొదటి డోసు
|
|
10,13,72,713
|
|
రెండో డోసు
|
|
5,62,16,918
|
|
మొత్తం
|
|
89,02,08,007
గత 24 గంటల్లో 28,246 మంది రోగులు కోలుకోవడంతో కోలుకున్న రోగుల సంచిత సంఖ్య  3,30,43,144 కి పెరిగింది. పర్యవసానంగా, భారత రికవరీ రేటు 97.86%గా చేరింది. రికవరీ రేటు ప్రస్తుతం మార్చి 2020 నుండి అత్యధిక శిఖరం వద్ద నిలిచింది.
కేంద్రం మరియు రాష్ట్రాలు/కేంద్రపాలిత ప్రాంతాల నిరంతర మరియు సహకార ప్రయత్నాల కారణంగా రోజువారీ కొత్త కేసల సంఖ్య
50,000 రోజుల కంటే తక్కువగా ఉంటున్న ధోరణి కొనసాగుతోంది. ఈ ధోరణి కొనసాగుతుండడం ఇప్పుడు వరుసగా ఇది 96 రోజులు కావడం విశేషం. గడిచిన 24 గంటల్లో 26,727 కొత్త కేసులు నమోదయ్యాయి.
యాక్టివ్ కేస్లోడ్ ప్రస్తుతం 2,75,224 గా ఉంది. ఇది 196 రోజుల్లో అత్యల్పం. యాక్టివ్ కేసులు ప్రస్తుతం దేశంలోని మొత్తం పాజిటివ్ కేసులలో 0.82 శాతంగా ఉన్నాయి
దేశవ్యాప్తంగా పరీక్ష సామర్థ్యం విస్తరిస్తూనే ఉంది. గత 24 గంటల్లో మొత్తం 15,20,899 పరీక్షలు నిర్వహించారు. భారతదేశం ఇప్పటివరకు 57.04 కోట్ల  కోవిడ్ సంచిత పరీక్షలను నిర్వహించింది. దేశ వ్యాప్తంగా కోవిడ్-19 పరీక్షా సామర్థ్యం మెరుగుపరచబడినప్పటికీ, గత 98 రోజులుగా వీక్లీ పాజిటివిటీ రేటు 1.70% అంటే 3% కంటే తక్కువగా ఉంది. డైలీ పాజిటివిటీ రేటు 1.76%గా నివేదించబడింది. గత 32 రోజులుగా రోజువారీ పాజిటివిటీ రేటు 3% కంటే తక్కువగా ఉంది. మరియు వరుసగా 115 రోజులకు 5% కంటే తక్కువగా ఉంటూ వస్తోంది.
సాంఘిక న్యాయం, మరియు సాధికారత మంత్రిత్వ శాఖ
జాతీయ మానసిక ఆరోగ్య పునరావాస సంస్థను భోపాల్కు బదులుగా సిహోర్ జిల్లాలో ఏర్పాటు చేసేందుకు కేంద్ర కేబినెట్ ఆమోదం తెలిపింది.
ప్రధానమంత్రి శ్రీ నరేంద్ర మోదీ అధ్యక్షతన ఏర్పాటైన కేంద్ర కేబినెట్, జాతీయ మానసిక ఆరోగ్య పునరావాస సంస్థను మధ్యప్రదేశ్లోని భోపాల్లో ఏర్పాటు చేయాలని 16-5-2018న తీసుకున్న నిర్ణయాన్ని పాక్షికంగా మార్పుచేసి, దానిని సిహోర్ జిల్లాలో ఏర్పాటు చేసేందుకు ఆమోదం తెలిపింది.
(ప్రయోజనాలుః
మానసిక ఆరోగ్య పునరావాసంలో ఎన్.ఐ.ఎం.హెచ్.ఆర్ ఈ తరహా సంస్థలలో తొలి సంస్థగా ఉంటుంది. మానసిక ఆరోగ్య పునరావాస రంగంలో పరిశోదన, మానవ వనరుల అభివృద్ధికి ఉన్నత ప్రమాణాలుగల సంస్థగా సేవలు అందించనుంది. అలాగే ఈ సంస్థ మానసిక అనారోగ్యం కలిగిన వారి మెరుగైన పునరావాసానికి సంబంధించిన నమూనాలు, నియమాలను సూచించే , సిఫార్సు చేసే సంస్థగా ఉండనుంది.
కార్మిక, ఉపాధికల్పన మంత్రిత్వ శాఖ
సెప్టెంబర్ 2021లో 15.41 లక్షల నికర చందాదారులను చేర్చుకున్న ఇపిఎఫ్ఒ
పెద్ద సంఖ్యలో వ్యవస్థీకృత రంగ శ్రామిక శక్తిలో చేరడం ద్వారా సెప్టెంబర్లో మొత్తం నికర చందాదారులలో 47%నికి దోహదం చేసిన తొలి ఉద్యోగ అన్వేషకులు
ఇపిఎఫ్ఒ శనివారం విడుదల చేసిన తాత్కాలిక వేతనదారుల పట్టీ ప్రకారం సెప్టెంబర్ 2021 నాటికి దాదపు 15.41 లక్షల చందాదారులు అదనంగా జతకూడారు. ఆగస్టు 2021లో ఉన్న 13.60 లక్షలతో పోలిస్తే సెప్టెంబర్ 2021లో నికర చందాదారుల చేరికలు 1.81 లక్షలు పెరిగింది.
మొత్తం 15.41 లక్షల నికర చందాదారులలో, దాదాపు 8.95 లక్షల నూతన సభ్యులు ఇపిఎఫ్& ఎంపి చట్టం, 1952 కింద నమోదు చేసుకున్నారు. దాదాపు 6.46 లక్షల మంది చందాదారులు నిష్క్రమించారు. అయితే, వారు ఇపిఎప్& ఎంపి చట్టం, 1952 పరిధిలోకి వచ్చే సంస్థలలోకి ఉద్యోగం మారి, తమ నిధులను మొత్తంగా ఉపసంహరించుకునే బదులుగా వాటిని బదిలీ చేసి ఇపిఎఫ్ఒ సభ్యత్వాన్ని కొనసాగించేందుకు ఎంచుకున్నారు.
వేతన పట్టికను వయసులవారీగా పోల్చి చూసినప్పుడు, సెప్టెంబర్ 2021లో అత్యంత అధికంగా 4.12 లక్షల మంది 22-25 వయసు మధ్య ఉన్నవారు నమోదు చేసుకున్నారు. తర్వాత, 1.8 లక్షల నికర నమోదులతో 18-21 మధ్య వయో వర్గం ఉంది. తొలి ఉద్యోగం కోసం అన్వేషిస్తున్న వారు పెద్ద సంఖ్యలో వ్యవస్థీకృత రంగంలో చేరి, సెప్టెంబర్ 2021లో మొత్తం చందాదారులలో 47. 39% దోహదం చేశారు.
వేతన పట్టికకు సంబంధించిన రాష్ట్రాల వారీ పోలికలో, మహారాష్ట్ర, హర్యానా, గుజరాత్, తమిళనాడు, కర్ణాటక రాష్ట్రాలలో ఎపిఎఫ్ కిందకు వచ్చే సంస్థలు దాదాపు 9.41 లక్షల చందాదారులను సెప్టెంబర్లో జత చేస్తూ ముందున్నారు. ఇది అన్ని వయోవర్గాల మొత్తం నికర వేతన పట్టికలో 61%గా ఉంది.
జెండర్ వారీ విశ్లేషణ ప్రకారం సెప్టెంబర్ నెలలో నమోదు చేసుకున్న మహిళల నికర వాటా సుమారు 3.27 లక్షలు. గత రెండు నెలలను పోల్చి చూసినప్పుడు 2.67 లక్షల మంది ఆగస్టు 21లో నికర చందాదారులను వేతన పట్టికతో పోలిస్తే దాదాపు 0.60 లక్షల పెరుగుదల మాత్రమే సెప్టెంబర్ నెలలో జరిగిందని తేలింది. ఇందుకు కారణం, ఆ నెలలో తక్కువ మంది మహిళా సభ్యులు నిష్క్రమించారు.
పరిశ్రమలవారీ వేతన పట్టిక డాటా ప్రకారం, ఈ నెలలో అదనంగా జత అయిన మొత్తం చందాదారులలో నైపుణ్యాల సేవలు  వర్గం 41.22%గా ఉంది. ఇదికాకుండా, వృత్తి వ్యాపార సంస్థలు, ఇంజినీరింగ్ ఉత్పత్తులు, భవన నిర్మాణం,వస్త్రాల తయారీ, జౌళి, ఆసుపత్రులు, ఆర్థిక సంస్థల వంటి పరిశ్రమలలో నికర వేతన పట్టిక జోడింపులలో పెరుగుదల సరళి గమనించారు.
వేతన పట్టిక డాటా అనేది తాత్కాలికమైంది, ఎందుకంటే ఉద్యోగి రికార్డుల అప్డేషన్ అనేది నిరంతర ప్రక్రియ అయినందున డాటా ఉత్పత్తి అనేది నిరంతరం కొనసాగే పని. కనుక, గత డాటా ప్రతి నెలా అప్డేట్ అవుతూ ఉంటుంది. మే-2018 నుంచి, ఇపిఎఫ్ఎ సెప్టెంబర్ 2017 కాలానికి సంబంధించిన వేతన పట్టిక డాటాను విడుదల చేస్తోంది.
ఇపిఎఫ్ ఒ అనేది ఇపిఎఫ్&ఎంపి చట్టం, 1952 పరిధిలోని సభ్యులకు అనేక సామాజిక భద్రతా ప్రయోజనాలను అందించేందుకు బాధ్యత వహించే సామాజిక భద్రతా సంస్థ. తన భాగస్వాములకు ఆటంకం లేకుండా సేవలను అందించేందుకు కట్టుబడిన నూతన ఆవిష్కరణ ఆధారంగా సామాజిక భద్రతా సంస్థగా తన దార్శికతను ఇపిఎఫ్ఒ పునరుద్ఘాటిస్తుంది.
(
ప్రధాన మంత్రి కార్యాలయం
ప్రధాన మంత్రి ముఖ్య కార్యదర్శి అధ్యక్షతన భారత జి-20 అధ్యక్షతపై సమన్వయ సంఘం 6వ సమావేశం
సెప్టెంబరు 9, 10 తేదీల్లో న్యూఢిల్లీలో నిర్వహించే జి-20
శిఖరాగ్ర సదస్సు ప్రభుత్వపరమైన ఏర్పాట్లపై సమీక్ష;
సదస్సు విజయవంతానికి అన్ని వ్యవస్థలూ ‘సంపూర్ణ
ప్రభుత్వం’ పద్ధతిలో పనిచేయాలి: డాక్టర్ పి.కె.మిశ్రా స్పష్టీకరణ;
వివిధ ఏజెన్సీల నిరంతర కార్యకలాపాలకు వీలుగా వేదికవద్ద
నమూనా కార్యక్రమాలు.. కసరత్తుల నిర్వహణకు నిర్ణయం
భారత జి-20 అధ్యక్షతపై సమన్వయ కమిటీ 6వ సమావేశం ఇవాళ న్యూఢిల్లీలోని ప్రగతి మైదాన్లోగల అంతర్జాతీయ ప్రదర్శన-సమావేశం మందిరం లో జరిగింది. ప్రధానమంత్రి ముఖ్య కార్యదర్శి డాక్టర్ పి.కె.మిశ్రా దీనికి అధ్యక్షత వహించారు. ఈ సందర్భంగా 2023 సెప్టెంబర్ 9, 10 తేదీల్లో న్యూఢిల్లీలో నిర్వహించే జి-20 శిఖరాగ్ర సదస్సు సంబంధిత సన్నాహాలపై సమావేశం సమీక్షించింది. ఈ మేరకు సదస్సు వేదికవద్ద ఏర్పాట్లుసహా అధికారిక విధివిధానాలు, భద్రత, విమానాశ్రయ సమన్వయం, మీడియా, మౌలిక సదుపాయాల నవీకరణ , ఢిల్లీతోపాటు పొరుగు రాష్ట్రాల్లో చేయాల్సిన ఏర్పాట్లు తదితరాలను సమావేశం నిశితంగా పరిశీలించింది. ఈ సదస్సు విజయవంతానికి అన్ని వ్యవస్థలూ ‘సంపూర్ణ ప్రభుత్వం’ పద్ధతిలో పనిచేయాలని ఈ సందర్భంగా డాక్టర్ మిశ్రా స్పష్టం చేశారు.
అనంతరం కమిటీ సభ్యులు వివిధ సమావేశాల కోసం ప్రతిపాదించిన ప్రదేశాలను సందర్శించి, సూక్ష్మ వివరాలను కూడా లోతుగా పరిశీలించారు. వివిధ వ్యవస్థలు సజావుగా పనిచేసేందుకు వీలుగా నమూనా కార్యక్రమాలు, కసరత్తులు నిర్వహించాలని కమిటీ నిర్ణయించింది. అలాగే శిఖరాగ్ర సదస్సు సన్నాహకాలకు మార్గనిర్దేశం చేసింది. మరో రెండు వారాల్లో తదుపరి సమీక్ష నిమిత్తం మళ్లీ సమావేశం కావాలని నిర్ణయించింది. మరోవైపు ఇప్పటిదాకా నిర్వహించిన జి-20 సమావేశాలు, భారత జి-20 అధ్యక్షత కింద నిర్వహించాల్సిన మిగిలిన సమావేశాల సమీక్షకు అవకాశం కల్పించింది. కాగా, దేశవ్యాప్తంగా 55 ప్రాంతాల్లో ఇప్పటివరకూ 170 సమావేశాలు నిర్వహించినట్లు కమిటీ పేర్కొంది. అలాగే 2023 జూలై, ఆగస్టు నెలల్లో మంత్రుల స్థాయి సమావేశాలు అనేకం నిర్వహించాల్సి ఉందని తెలిపింది.
జి-20కి భారత అధ్యక్షత సంబంధిత కార్యక్రమాల సన్నాహాలు, ఏర్పాట్ల పరిశీలన బాధ్యతను కేంద్ర మంత్రిమండలి సమన్వయ సంఘానికి అప్పగించింది. ఈ నేపథ్యంలో సమన్వయ సంఘం ఇప్పటిదాకా ఐదుసార్లు సమావేశమై సమీక్షలు నిర్వహించింది. దీంతోపాటు భారత జి-20 అధ్యక్షతకు సంబంధించిన నిర్దిష్ట వాస్తవిక, రవాణా అంశాలపై చర్చ కోసం చాలాసార్లు సమావేశమైంది. ప్రస్తుత తాజా సమావేశంలో జాతీయ భద్రత సలహాదారు శ్రీ అజిత్ దోవల్, ఢిల్లీ లెఫ్టినెంట్ గవర్నర్ శ్రీ వి.కె.సక్సేనా, కేంద్ర మంత్రిమండలి కార్యదర్శి శ్రీ రాజీవ్ గౌబాలతోపాటు మరికొందరు ప్రముఖులు, సీనియర్ అధికారులు పాల్గొన్నారు.
ప్రధాన మంత్రి కార్యాలయం
శ్రీ మిఖాయిల్ గోర్బాచెవ్ కన్నుమూత పట్ల సంతాపాన్ని వ్యక్తం చేసిన ప్రధానమంత్రి
శ్రీ మిఖాయిల్ గోర్బాచెవ్ కన్నుమూత పట్ల ప్రధాన మంత్రి శ్రీ నరేంద్ర మోదీ తీవ్ర దుఃఖాన్ని వ్యక్తం చేశారు.
ప్రధాన మంత్రి ఒక ట్వీట్ లో -
‘‘ఇరవయ్యో శతాబ్దం లోని ప్రముఖ రాజనీతిజ్ఞుల లో ఒకరైన శ్రీ మిఖాయిల్ గోర్బాచెవ్ యొక్క కుటుంబాని కి మరియు ఆయన మిత్రుల కు నేను ప్రగాఢ సంతాపాన్ని వ్యక్తం చేస్తున్నాను. శ్రీ మిఖాయిల్ గోర్బాచెవ్ చరిత్ర యొక్క గమనం పై చెరిగిపోనటువంటి ముద్ర ను వేశారు. భారతదేశం తో సంబంధాల ను బలపరచడం లో ఆయన అందించిన తోడ్పాటు ను మేం గుర్తు కు తెచ్చుకొంటూ, మరి ఆ యొక్క తోడ్పాటు కు అత్యంత ప్రాముఖ్యాన్ని ఇస్తాం.’’ అని పేర్కొన్నారు.
ప్రధాన మంత్రి కార్యాలయం
ఆర్చ్ బిషప్ ఎమెరిటస్ డెస్మండ్ టుటు మృతికి ప్రధానమంత్రి సంతాపం
ఆర్చ్ బిషప్ ఎమిరిటస్ డెస్మండ్ టుటు మరణంపై ప్రధానమంత్రి శ్రీ నరేంద్ర మోదీ ప్రగాఢ సంతాపం ప్రకటించారు.
ఈ మేరకు ఒక ట్వీట్ ద్వారా ఇచ్చిన సందేశంలో -
"ఆర్చ్ బిషప్ ఎమెరిటస్ డెస్మండ్ టుటు ప్రపంచవ్యాప్తంగా అసంఖ్యాక ప్రజానీకానికి మార్గదర్శకులుగా నిలిచారు. మానవాళిపై గౌరవం.. సమానత్వాలకు ఆయన ఇచ్చిన ప్రాధాన్యం చిరస్మరణీయం. ఆయన మృతిపై నేను తీవ్ర విచారం వ్యక్తం చేస్తున్నాను. ఈ సందర్భంగా ఆయన అభిమానులందరికీ నా హృదయపూర్వక సంతాపం తెలుపుతున్నాను. ఆయన ఆత్మకు శాంతి చేకూరాలని ప్రార్థిస్తున్నాను" అని ప్రధానమంత్రి పేర్కొన్నారు.
ఆరోగ్య, కుటుంబ సంక్షేమ మంత్రిత్వ శాఖ
రూ. 1,600 కోట్లతో ఐదేళ్ళకు ఆయుష్మాన్ భారత్ డిజిటల్ మిషన్ అమలును ఆమోద ముద్రవేసిన కేబినెట్
ఎబిడిఎం టెలిమెడిసిన్ వంటి సాంకేతికతల వినియోగాన్ని ప్రోత్సహించి, ఆరోగ్య సేవల జాతీయ పోర్టబిలిటీని ప్రారంభించడం ద్వారా నాణ్యమైన ఆరోగ్య సంరక్షణకు సమానమైన ప్రాప్యతను మెరుగుపరుస్తుంది
పౌరులు తమ ఎబిహెచ్ఎ  సంఖ్యను సృష్టించుకునే సదుపాయం, దానికి వారి డిజిటల్ ఆరోగ్య రికార్డుల అనుసంధానం
భారత ప్రభుత్వ ఆరోగ్య, కుటుంబ సంక్షేమ శాఖ పరిధిలోని కేంద్ర ప్రభుత్వ పథకమైన ఆయుష్మాన్ భారత్ డిజిటల్ మిషన్ ను రూ. 1,600 కోట్ల రూపాయిల బడ్జెట్తో ఐదేళ్ళ పాటు దేశవ్యాప్తంగా అమలు చేసేందుకు ప్రధానమంత్రి శ్రీ నరేంద్ర మోడీ అధ్యక్షతన కేంద్ర కేబినెట్ ఆమోదించింది. ఆయుష్మాన్ భారత్ డిజిటల్ మిషన్  అమలు ఏజెన్సీగా జాతీయ ఆరోగ్య అధికార సంస్థ  వ్యవహరిస్తుంది.
ఎన్నో సంవత్సరాలుగా ఆరోగ్య సంరక్షణ అనుకూల వ్యవస్థల్లో డిజిటల్ ఆరోగ్య పరిష్కారాలు ఎంతో ప్రయోజనకరంగా ఉండటమే కాక ఆరోగ్య సంరక్షణను అందుబాటులోకి తేవడంలో సాంకేతిక పాత్రను కోవిన్, ఆరోగ్య సేతు నిరూపించాయి, అయితే, సంరక్షణను కొనసాగించడానికి, వనరులను సమర్ధవంతంగా ఉపయోగించేందుకు ఇటువంటి పరిష్కారాలను ఏకీకృతం చేయవలసిన అవసరం ఉంది.
ప్రభుత్వం చేపట్టిన చొరవలైన జన్ధన్, ఆధార్ అండ్ మొబైల్ త్రయం  పునాదుల పై, ఆయుష్మాన్ భారత్ డిజిటల్ మిషన్  విస్త్రతమైన డాటా, సమాచారం, మౌలిక సదుపాయల సేవలు, ద్వారా నిరాటకంగా ఆరోగ్యానికి సంబంధించిన వ్యక్తిగత సమాచారం భద్రత, గోప్యత, గుప్తతలను నిర్ధారిస్తూ, బహరింగ, పరస్పర చర్యలు చేపట్టగల, ప్రమాణాల ఆధారిత డిజిటల్ వ్యవస్థలను సరైన రీతిలో ప్రభావితం చేస్తోంది.
తమ ఆరోగ్య రికార్డులను అనుసంధానం చేసుకునేందుకుఎబిడిఎం కింద పౌరులు ఎబిహెచ్ఎ  సంఖ్యలను సృష్టించుకోవచ్చు. ఇది వివిధ ఆరోగ్య సంరక్షణను అందించేవారి నిమిత్తం వ్యక్తుల కోసం రేఖాంశ ఆరోగ్య రికార్డుల సృష్టిని అనుమతించడమే కాక చికిత్సా సంబంధ నిర్ణయాలను మెరుగుపరుస్తుంది.
ఎబిడిఎం పైలెట్ ప్రాజెక్టులను లడాఖ్, చండీగఢ్, దాద్రా& నగర్ హవేలీ, దామన్& దియ్యు, పుదుచ్చేరీ, అండమాన్, నికోబార్ దీవులు, లక్షద్వీప్ తో ఆరు కేంద్ర ప్రభుత్వ ప్రాంతాలలో పూర్తి అయింది. ఇక్కడ ఎన్హెచ్ఎ అభివృద్ధి చేసిన సాంకేతిక వేదిక విజయం నిరూపితమైంది. పైలట్ సందర్భంగా, డిజిటల్ శాండ్ బాక్స్ను సృష్టించారు. ఇందులో 774కు పైగా భాగస్వామ్య పరిష్కారాలు ఏకీకృతం అవుతున్నాయి. ఫిబ్రవరి 24, 2022 నాటికి 17,33, 69, 087 ఆయుష్మాన్ భారత్ అరోగ్య అకౌంట్లు సృష్టించబడ్డాయి, దాదాపు 10,114 మంది వైద్యులు, 17, 319 ఆరోగ్య సంరక్షణ సౌకర్యాలను ఎబిడిఎం కింద నమోదు అయ్యాయి.
ఎబిడిఎం ప్రతిభావవంతమైన ప్రజారోగ్య చొరవల కోసం అంగీకార ఆధారిత నిర్ణయాలను తీసుకునే సౌకర్యాలను కల్పించడమే కాక ఆరోగ్య సంరక్షణ వ్యవస్థ వ్యాప్తంగా ఆవిష్కారాలను ప్రోత్సహించి, ఉపాధిని సృష్టిస్తుంది.
కార్పొరేట్ వ్యవహారాల మంత్రిత్వ శాఖ
ఇన్స్టిట్యూట్ ఆఫ్ చార్టర్డ్ అకౌంటెంట్స్ ఆఫ్ ఇండియా కు మరియు సౌత్ ఆఫ్రికా ఇస్స్టిట్యూట్ ఆఫ్ చార్టర్డ్ అకౌంటెంట్స్ కు మధ్య పరస్పర మాన్యత ఒప్పందానికి ఆమోదం తెలిపిన మంత్రివర్గం
ఇన్స్టిట్యూట్ ఆఫ్ చార్టర్డ్ అకౌంటెంట్స్ ఆఫ్ ఇండియా  కు మరియు సౌత్ ఆఫ్రికా ఇస్స్టిట్యూట్ ఆఫ్ చార్టర్డ్ అకౌంటెంట్స్  కు మధ్య పరస్పర మాన్యత ఒప్పందానికి ప్రధాన మంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రివర్గం ఆమోదం తెలిపింది.
వివరాలు:
ఐసిఎఐ మరియు ఎస్ఎఐసిఎ కు మధ్య పరస్పర మాన్యత ఒప్పందం  విషయంలో కేంద్ర మంత్రివర్గం ఆమోదాన్ని మంజూరు చేసింది. దక్షిణాఫ్రికా మరియు భారతదేశం లలో అకౌంటింగ్ వృత్తి వికాసానికి సకారాత్మకమైన తోడ్పాటును అందించడంతో పాటు అకౌంటింగ్ పరమైన జ్ఞానం, వృత్తిపరమైన మరియు మేధో సంబంధమైన అభివృద్ధి, ఇంకా ఈ రంగంలో పని చేస్తున్న వారి ప్రయోజనాలు పురోగమించేటట్లు చూసేందుకు ఒక పరస్పర సహకారపూర్వకమైన ఫ్రేమ్ వర్క్ ను నెలకొల్పాలన్నదే ఎమ్ఆర్ఎ ఉద్దేశం.
ఈ ఒప్పందం :
భారతీయ అకౌంటెన్సీ వృత్తి నిపుణులకు ఐసిఎఐ అర్హత కు అదనంగా స్థానిక అకౌంటెన్సీ అర్హతను కూడా గుర్తించేందుకు మార్గాన్ని సుగమం చేస్తుంది; ఇది వారికి దక్షిణాఫ్రికా మార్కెట్ లలో వృత్తి సంబంధ అవకాశాలను మరింత అధికం చేయగలదు.
రెండు దేశాలకు చెందిన అకౌంటింగ్ ఇన్స్టిట్యూట్ ల మధ్య పటుతరమైన పని సంబంధాలు వర్ధిల్లగలవు.
ఇరు పక్షాలకు చెందిన వృత్తి నిపుణులు అటు నుండి ఇటు, ఇటు నుండి అటు జరిపే రాకపోకలు హెచ్చుతాయి. రెండు దేశాలలోను చిన్న మరియు మధ్యతరహా వ్యాపార సంస్థలకు ఒక కొత్త పార్శ్వం ఆవిష్కారం కాగలదు.
ప్రయోజనాలు :
ఎస్ఎఐసిఎ సన్నిహిత సంబంధం కలిగి ఉండటమనేది ఐసిఎఐ కు వ్యూహాత్మకంగా చాలా ముఖ్యమైనటువంటి విషయం. దీనివల్ల రెండు సంస్థల సభ్యులు వారి ప్రయోజనాలను పెంపొందించుకోగలుగుతారు. గత కొన్ని సంవత్సరాలుగా నెలకొన్న సంబంధం ఇరు పక్షాలకు లాభాన్ని చేకూర్చింది. ఎమ్ఆర్ఎ కారణంగా భారతదేశ చార్టర్డ్ అకౌంటెంట్ల కు ఈ ప్రాంతంలో మరిన్ని ఉద్యోగ అవకాశాలు అంది రావచ్చు. అంతేకాకుండా, వారి వద్ద నుండి భారతదేశానికి జరిగే చెల్లింపులు అధికం కాగలవు.
పూర్వరంగం:
భారతదేశ పార్లమెంటు లో ‘ది చార్టర్డ్ అకౌంటెంట్స్ యాక్ట్, 1949’ పేరిట ఒక చట్టాన్ని చేయడం ద్వారా ఐసిఎఐ ని స్థాపించడమైంది. భారతదేశంలో చార్టర్డ్ అకౌంటెన్సీ వృత్తిని నియంత్రించడం ఈ చట్టం ధ్యేయం. ఇక ఎస్ఎఐసిఎ దక్షిణాఫ్రికా లో అగ్రేసర అకౌంటెన్సీ సంస్థే కాకుండా ప్రపంచంలో అగ్రగామి సంస్థలలో ఈ సంస్థ కూడా ఒకటిగా ఉన్నది.
(
ప్రధాన మంత్రి కార్యాలయం
ఉత్తర ప్రదేశ్ లోని లఖ్ నవూ, హర్దోయి జిల్లాల్లో పీఎం మిత్ర మెగాటెక్స్ టైల్స్ పార్కు ఏర్పాటును ప్రశంసించినప్రధాన మంత్రి
ఉత్తర ప్రదేశ్ లోని లఖ్ నవూ, హర్దోయి జిల్లాల్లో ప్రధాన మంత్రి మిత్ర మెగా టెక్స్ టైల్స్ పార్క్ ఏర్పాటు చేయడాన్ని ప్రధాన మంత్రి శ్రీ నరేంద్ర మోదీ ప్రశంసించారు.
కేంద్ర వాణిజ్య, పరిశ్రమలు, జౌళి శాఖ మంత్రి శ్రీ పీయూష్ గోయల్ ఈ రోజు ఉత్తర ప్రదేశ్ లో పీఎం మిత్ర మెగా టెక్స్ టైల్స్ పార్కు ప్రారంభోత్సవం గురించి చేసిన ట్వీట్ ను పంచుకుంటూ, ప్రధాన మంత్రి వరుస ట్వీట్లలో పేర్కొన్నారు.
ఉత్తరప్రదేశ్ లో టెక్స్ టైల్స్ కు గొప్ప సంప్రదాయం ఉంది, పెద్ద మార్కెట్ ఉంది, వినియోగదారుల బేస్ ఉందన్నారు. ఇది కష్టపడి పనిచేసే నేత కార్మికులకు మరియు నైపుణ్యం కలిగిన శ్రామిక శక్తికి నిలయం. లక్నో, హర్దోయి జిల్లాల్లో పీఎం మిత్ర మెగా టెక్స్ టైల్స్ పార్క్ ఏర్పాటు యూపీకి ఎంతో మేలు చేస్తుందన్నారు.
'ఉత్తరప్రదేశ్ లోని నా సోదర సోదరీమణులందరికీ ఈ రోజు చాలా ముఖ్యమైన రోజు. లఖ్ నవూ, హర్దోయ్ లలో పీఎం మిత్ర పార్కును ప్రారంభించనున్నారు. ఈ సందర్భంగా మీ అందరికీ నా శుభాకాంక్షలు. "
1000 ఎకరాలకు పైగా విస్తరించి ఉన్న ఈ పీఎం మిత్ర పార్కులు స్థానిక ఆర్థిక వ్యవస్థకు ఊతమివ్వడంతో పాటు అనేక కొత్త ఉపాధి అవకాశాలను తీసుకురానున్నాయి. వీటి ద్వారా దేశ టెక్స్ టైల్ రంగానికి కూడా కొత్త బలం చేకూరనుంది. " అని పేర్కొన్నారు.
“उत्तर प्रदेश के मेरे सभी भाइयों और बहनों के लिए आज एक बहुत अहम दिन है। लखनऊ और हरदोई में PM MITRA पार्क का शुभारंभ होने जा रहा है। इस अवसर पर आप सभी को मेरी बहुत-बहुत शुभकामनाएं।”
“1000 एकड़ से ज्यादा में फैले ये PM MITRA पार्क स्थानीय अर्थव्यवस्था को गति देने के साथ ही रोजगार के अनेक नए अवसर लाने वाले हैं। देश के टेक्सटाइल सेक्टर को भी इनसे नई मजबूती मिलने वाली है।”